wannaphong/clean_thaiwikipedia huggingface dataset:
# รายูวันปูเลาเกอลาปา
รายูวันปูเลาเกอลาปา  เป็นเพลงสรรเสริญอินโดนีเซีย ประพันธ์โดยอิซมาอิล มาร์ซูกี (ค.ศ. 1914-1958) ผู้แต่งเพลง เป็นเพลงยอดนิยมหลายเพลงในช่วงยุคหลังเอกราชของประเทศ เนื้อเพลงยกย่องความงามตามธรรมชาติของอินโดนีเซีย เช่น พืชพรรณบนเกาะ ชายหาด และยอมรับความรักอมตะของประเทศ.Composer and lyrics: The Gallery of Indonesian Songs - Rayuan Pulau Kelapa. Retrieved on March 27, 2008.

เพลงนี้เป็นเพลงโปรดในหมู่ชาวชาวอินโดนีเซียโดยเฉพาะผู้ที่เดินทางออกนอกประเทศ ในสมัยอาณานิคมประเทศเนเธอร์แลนด์ในช่วงคริสต์ทศวรรษ 1940 และ 1950 หลังจากได้รับอิสรภาพ ในยุคก่อนระบอบประชาธิปไตยภายใต้ประธานาธิบดีซูฮาร์โต ในเครือข่ายโทรทัศน์แห่งชาติ TVRI จะเล่นเพลงเมื่อเพลงดังกล่าวปิดสถานีทุกคืน ใน ค.ศ. 2014 สถานีใช้เพลงนี้อีกครั้งในตอนปิดสถานี (แทนที่บากีมูเนอเกอรีโดยกุซบีนี) นอกจากนี้ยังใช้ในการปิดสถานี เช่น Trans7 และ Rajawali TelevisiMedia use of the song: WorldOfRadio.com website. Retrieved on March 27, 2008.https://www.youtube.com/watch?v=g3mWZWD02Ow TVRI closedown with Rayuan Pulau Kelapa, 2014, YouTube. Retrieved on January 17, 2016.

การบันทึกเพลงโดย Gordon Tobing กำลังได้รับความนิยมในสหภาพโซเวียตในคริสต์ทศวรรษ 1950 เพลงนี้ได้รับความนิยมอย่างมากในหมู่ชาวรัสเซีย จัดโดยนักแต่งเพลงโซเวียต Vitaly Geviksman และผู้ประพันธ์ในรัสเซียโดยนักร้อง Maya Golovnya (ข้อความภาษารัสเซียโดย V. Korchagin) The song was extremely popular among Russians, was arranged by the Soviet Composer Vitaly Geviksman and performed in Russian by the singer Maya Golovnya (Russian text by V. Korchagin).Rayuan Pulau Kelapa // Погадаев, В. Малайский мир (Бруней, Индонезия, Малайзия, Сингапур). Лингвострановедческий словарь (Malay World. Brunei, Indonesia, Malaysia, Singapore. Lingua-Cultural Dictionary). М.:"Восточная книга", 2012, с.548

 เนื้อเพลง 
+เนื้อเพลงภาษาอินโดนีเซียแปลภาษาไทยTanah Airku Indonesia

Negeri Elok Amat Ku Cinta

Tanah Tumpah Darahku Yang Mulia

Yang Ku Puja Sepanjang Masa

Tanah Airku Aman dan Makmur

Pulau Kelapa Yang Amat Subur

Pulau Melati Pujaan Bangsa

Sejak Dulu Kala

Melambai Lambai

Nyiur Di Pantai

Berbisik Bisik

Raja Kelana

Memuja Pulau

Nan Indah Permai

Tanah Airku

Indonesia

Tanah Airku

Indonesiaอินโดนีเซีย มาตุภูมิของฉัน

มีความงดงามและประเทศอันเป็นที่รัก

มาตุภูมิของฉันเจริญรุ่งเรือง

ฉันรักเทิดทูนตลอดเวลา

มาตุภูมิของฉันคุ้มภัย และเจริญรุ่งเรือง

เกาะมีพื้นที่อันอุดมสมบูรณ์

เกาะมะลิเป็นเทวสถานของชาติ

นับตั้งแต่เวลาเนิ่นนาน

เสี่ยงคลื่นบนท้องทะเล

ต้นปาล์มอยู่หาดทราย

มีเสียงกระซิบ

จากพระเจ้าแห่งนักเดินทาง

เกาะที่ฉันรัก

ทัศนียภาพอันงดงาม

มาตุภูมิของฉัน

อินโดนีเซีย

มาตุภูมิของฉัน

อินโดนีเซีย
# เออีดับเบิลยู ดับเบิลออร์น็อตธิง
เออีดับเบิลยู ดับเบิลออร์น็อตธิง (AEW Double or Nothing) เป็นรายการมวยปล้ำอาชีพที่จัดโดยออลอีลิตเรสต์ลิง (AEW) โดยจัดครั้งแรกในปี ค.ศ. 2019 

วันที่และสถานที่ของดับเบิลออร์น็อตธิง
 รายการ วันที่จัด เมืองที่จัด สถานที่จัด คู่เอกดับเบิลออร์น็อตธิง (2019)25 พฤษภาคม 2019Paradise, NevadaMGM Grand Garden ArenaChris Jericho ปะทะKenny Omegaดับเบิลออร์น็อตธิง (2020)23 พฤษภาคม 2020Paradise, NevadaMGM Grand Garden Arena
# ดอมินุสอิลลูมินาติโอเมอา
ดอมินุสอิลลูมินาติโอเมอา  เป็นคำขวัญของมหาวิทยาลัยออกซฟอร์ดและเป็นบทนำของสดุดี 27 ซึ่งหมายถึง องค์พระผู้เป็นเจ้าทรงเป็นความสว่าง...ของข้า ใช้มาตั้งแต่คริสต์ศตวรรษที่ 16 และปรากฏบนตราอาร์มของมหาวิทยาลัย

ในบทความโดยอีวาน อิลลิช (Ivan Illich) อาจช่วยอธิบายถึงคำขวัญของมหาวิทยาลัยนี้ โดยในช่วงเวลานั้น นักวิทยาศาสตร์ได้ใช้มุมมองของลูกศิษย์ในรูปแบบของแสงสะท้อน:
# สำนักงานคณะกรรมการกำกับและส่งเสริมการประกอบธุรกิจประกันภัย
สำนักงานคณะกรรมการกำกับและส่งเสริมการประกอบธุรกิจประกันภัย (อักษรย่อ: "คปภ." "OIC") เป็นหน่วยงานของรัฐที่ไม่เป็นส่วนราชการและไม่เป็นรัฐวิสาหกิจ มีฐานะเป็นนิติบุคคลทำหน้าที่ดำเนินงานตามนโยบายที่กำหนด โดยคณะกรรมการกำกับและส่งเสริมการประกอบธุรกิจประกันภัย มีหน้าที่กำกับและพัฒนาธุรกิจประกันภัย และคุ้มครองสิทธิประโยชน์ของประชาชนด้านการประกันภัย

ประวัติความเป็นมา
พ.ศ. 2472 มีการจัดตั้งกองควบคุมบริษัทประกันภัย ภายใต้กรมทะเบียนการค้า กระทรวงพาณิชย์และคมนาคม ได้เปลี่ยนชื่อเป็น แผนกควบคุมประกันภัย กองหุ้นส่วนบริษัท กรมทะเบียนการค้า กระทรวงเศรษฐการ เมื่อปี พ.ศ. 2484 และได้ยกฐานะขึ้นเป็น กองประกันภัย กรมทะเบียนการค้า กระทรวงเศรษฐการ เมื่อปี พ.ศ. 2495 จากนั้นย้ายมาสังกัดสำนักงานปลัดกระทรวงเศรษฐการ ในปี พ.ศ. 2511 และได้เปลี่ยนชื่อมาเป็น สำนักงานประกันภัย สำนักงานปลัดกระทรวงพาณิชย์ ต่อมายกฐานะเทียบเท่ากรมหนึ่งในกระทรวงพาณิชย์ เมื่อปี พ.ศ. 2522 และได้เปลี่ยนชื่อมาเป็น กรมการประกันภัย กระทรวงพาณิชย์ ในปี พ.ศ. 2533 จนเปลี่ยนสถานะเป็นองค์กรอิสระ ภายใต้ชื่อปัจจุบัน เมื่อปี พ.ศ. 2550
# กงซอเม
ในการปรุงอาหาร กงซอเม  คือซุปใสประเภทหนึ่ง มาจากน้ำต้มกระดูกสัตว์ (สต็อก) หรือน้ำต้มเนื้อสัตว์หรือผัก (บรอท) ที่มีรสชาติเข้มข้นซึ่งผ่านกระบวนการทำให้ใสโดยใช้ไข่ขาวดักจับไขมันและตะกอนแล้วตักออก

กงซอเมทำได้โดยการเติมส่วนผสมของเนื้อสัตว์บด พร้อมกับมีร์ปัว (ตัวเพิ่มความหอมหวานจากแคร์รอต ขึ้นฉ่ายฝรั่ง และหัวหอม) มะเขือเทศ และไข่ขาวลงไปในน้ำต้มกระดูกหรือน้ำต้มเนื้อหรือผัก กุญแจสำคัญในการทำกงซอเมที่มีคุณภาพสูงคือการเคี่ยวด้วยไฟอ่อนร่วมกับการหมั่นคนซึ่งจะนำเศษและตะกอนขึ้นสู่ผิวหน้าของซุป โดยเศษและตะกอนจะถูกดึงออกมาเพิ่มเติมเนื่องจากกรดในมะเขือเทศ ในที่สุดโปรตีนในไข่ขาวจะจับตัวกับเศษและตะกอน แล้วลอยขึ้นสู่ผิวหน้าของซุปโดยก่อตัวเป็น "แพ" เมื่อ "แพ" เริ่มก่อตัวขึ้น ความร้อนจะลดลง กงซอเมจะถูกเคี่ยวโดยใช้ความร้อนที่ต่ำลงอีกจนกว่าจะมีรสชาติตามต้องการ มักใช้เวลาระหว่าง 45 นาทีถึงหนึ่งชั่วโมง ซุปที่ได้จะเป็นของเหลวใสซึ่งอาจมีสีอำพัน (กรณีที่เป็นกงซอเมเนื้อวัวหรือเนื้อลูกวัว) หรือสีเหลืองซีด (กรณีที่เป็นกงซอเมเนื้อสัตว์ปีก) จากนั้นจะเทกงซอเมออกจากหม้ออย่างระมัดระวังแล้วนำไปกรองอีกครั้งเพื่อให้แน่ใจว่ามีความใสบริสุทธิ์อย่างแท้จริง
# นิเกอ อาร์ดิลลา
ระเด่น รารา นิเกอ รัตนาดิลลา กุสนาดี  (27 ธันวาคม พ.ศ. 2518 – 19 มีนาคม พ.ศ. 2538) หรือ นิเกอ อาร์ดิลลา  เป็นนักร้อง นักแสดง และนางแบบชาวอินโดนีเซีย

 ประวัติ 
นิเกอ อาร์ดิลลา เกิดเมื่อวันที่ 27 ธันวาคม พ.ศ. 2518 ที่เมืองบันดุง ประเทศอินโดนีเซีย นิเกอ เกิดมาในครอบครัวชาวซุนดา เธอมีเชื้อสายดัตช์และเยอรมันอีกด้วย ปู่ของเธอเคยเป็นนักร้องของวงกาเมลัน หรือวงเครื่องฆ้องอินโดนีเซีย โดยเธอเริ่มฉายแววศิลปินเมื่ออายุ 5 ปี ในช่วงวัยเด็กนั้น เธอเข้าร่วมแข่งร้องเพลงหลายรายการและก็ได้คว้ารางวัลมาหลายรายปี เมื่อ 10 ปี จึงได้เริ่มเซ็นสัญญากับสมาคมศิลปินอินโดนีเซีย โดยช่วงเวลานั้น เธอเริ่มต้นอาชีพด้วยการร้องเพลงเปิดให้กับศิลปินรุ่นพี่ และมักร้องเพลงโคฟเวอร์เพลงฝรั่งเป็นส่วนใหญ่ โดยใช้ชื่อว่า นิเกอ อัสตินา ต่อมา นิเกอ ได้ออกซิงเกิลเป็นของตัวเอง "ลูปา ดิริ" (Lupa Diri) ต่อมาได้อัดอัลบั้มเพลง แต่ทว่าไม่ได้จำหน่ายเพราะตัวเธอยังอายุน้อยเกินไป

ต่อมา นิเกอ ได้เล่นหนังเป็นเรื่องแรกชื่อว่า "กาดิส โฟโต้ โมเดล" (Gadis Foto Model) รวมถึงได้ร้องเพลงประกอบหนังด้วยคือ OST Gadis Foto Model ต่อมา นิเกอ ได้เซ็นสัญญากับ Q Records Project  โดยได้ออกอัลบั้มชื่อว่า ซะเบอร์กัส ซินาร์ พร้อมทั้งได้เปลี่ยนชื่อการแสดงเป็น นิเกอ อาร์ดิลลา หลังจากนั้นคือช่วงเวลาที่รุ่งเรืองของนิเกอ เธอได้เข้ามาแทนที่ดาราและนักร้องรุ่นพี่ รับงานร้องเพลงถ่ายแบบทั่วประเทศโดยแทบไม่มีวันว่างเลย อัลบั้มทีทำให้เธอโด่งดังสุดขีดก็คือ บินตัง เกอะฮิดุปัน (ดาวแห่งชีวิต) ที่ออกจำหน่ายในปี พ.ศ. 2533 ซึ่งทำยอดขายถึง 2 ล้านตลับ นอกจากนี้ เธอยังได้รับเลือกให้เป็นโมเดลคนโปรดของนิตยสาร Gadis ทั้งยังมีผลงานมากมายทั้งในวงการเพลง หนังละคร และถ่ายแบบต่างๆ

 เสียชีวิต  
ช่วงเช้าของวันที่ 19 มีนาคม 1995 นิเกอประสบอุบัติเหตุรถชนกับคอนกรีตถนน เสียชีวิตในที่เกิดเหตุทันที มีเสียงวิจารณ์แง่ลบถึงสาเหตุของอุบัติเหตุว่าเธอดื่มสุรา อย่างไรก็ตาม มีคนบอกว่าเธอไม่เคยดื่มสุรา และเธอเองก็ดื่มแต่น้ำส้มเพียงเท่านั้น โดยอะตุน ผู้ที่นั่งรถไปกับนิเกอด้วยบอกว่า นิเกอพยายามขับรถแซงรถที่อยู่ข้างหน้า แต่เร็วเกินไปจนทำให้รถเกิดเสียหลักและเกิดอุบัติเหตุดังกล่าว ข่าวการเสียชีวิตของนิเกอ โด่งดังและเกิดความโศกเศร้าไปทั่วประเทศอินโดนีเซีย ศพของเธอถูกฝังภายในวันเดียวกันตามประเพณีของอิสลาม ในภายหลัง มีการนำเอาอัลบั้มของนิเกอมาออกจำหน่ายย้อนหลังจากที่เธอเสียชีวิต

จอร์จ ควิน (George Quinn) คณบดีแห่งคณะเอเชียศึกษา มหาวิทยาลัยแห่งชาติออสเตรเลีย กล่าวไว้ว่า สุสานของเธอเป็นสุสานที่มีผู้เคารพพอๆ กับนักบุญชวา โดยเมื่อเทียบกับการท่องเที่ยวแสวงบุญตามธรรมเนียมชาวชวาแล้วนั้น จอร์จ กล่าวว่า นิเกอเป็นคนเดียวในยุควัฒนธรรมนิยมที่ได้รับเกียรติเช่นนั้น แฟนคลับจำนวนนับพันคนหรือมากกว่านั้น มักจะมารวมตัวกัน ณ หลุมศพของเธอในวันเกิดและวันที่เธอเสียชีวิต ณ เมืองบันดุง นอกจากนี้ ยังมีภัตตาคารและแกลอรี่ในสุลาเวสี ที่ใช้ชื่อเธอและรวบรวมสิ่งของของเธอมาทำเป็นร้านอาหาร ทั้งยังมีพิพิธภัณฑ์ของเธอในเมืองบันดุง และโปสเตอร์ของเธอปรากฏอยู่ทั่วประเทศจนถึงทุกวันนี้

 ชีวิตส่วนตัว  
ไอดอลของเธอคือ มาริลิน มอนโร และเธอยังเป็นผู้หญิงที่ชื่นชอบเพลงร็อกและเมทัลเป็นพิเศษ ดาราคนโปรดคือ จอห์นนี เดปป์ คีอานู รีฟ และจูเลีย โรเบิร์ตส์ นักร้องโปรดคือ เอ็ดดี้ เวดเดอร์ นักร้องนำวงเพิร์ลแจม อาหารที่ชอบคือ บะหมี่ และลูกเนียงทอด ภาพยนตร์ที่ชอบดูก็คือ หนังของดิสนีย์
# คนทา
คนทา หรือ สีฟันคนทา  เป็นพืชในวงศ์ส้ม (Rutaceae) ลักษณะเป็นไม้พุ่มกึ่งเลื้อย มีหนามแข็งตามลำต้น ใบเป็นใบประกอบแบบขนนกเรียงสลับกัน ใบย่อยรูปไข่หรือรูปรี มี 1–15 ใบ ขนาด 1–1.5 เซนติเมตร × 2–2.5 เซนติเมตร ขอบใบหยัก ใบอ่อนมีสีแดง ดอกออกเป็นช่อที่ซอกใบ มีดอกย่อยสีม่วงแดงขนาด 5–8 มิลลิเมตร กลีบดอกและกลีบเลี้ยงมีอย่างละ 4–5 กลีบ ออกดอกช่วงเดือนมีนาคมถึงกรกฎาคม ผลค่อนข้างกลม ภายในมีเมล็ดขนาด 1–2 เซนติเมตร

คนทามีถิ่นกำเนิดทางตอนใต้ของจีนและอินโดจีน รากมีรสขมใช้ต้มดื่มแก้ท้องเสีย แก้บิด แก้ร้อนใน กระหายน้ำคำอธิบาย ตำราพระโอสถพระนารายณ์, ชยันต์ พิเชียรสุนทร และคณะ, หน้า 281–283, พ.ศ. 2558, สำนักพิมพ์อมรินทร์ กรุงเทพฯ และเป็นส่วนประกอบหนึ่งในยาเบญจโลกวิเชียร หรือยาห้าราก ซึ่งเป็นยาแผนไทยสำหรับแก้ไข้ กระทุ้งพิษ
# อนุสาวรีย์วิตโตรีโอ เอมานูเอเลที่ 2
305px|thumb|อนุสาวรีย์พระเจ้าวิตโตรีโอ เอมานูเอเลที่ 2
อนุสาวรีย์แห่งชาติ วิตโตรีโอ เอมานูเอเลที่ 2  เรียกอย่างสั้นว่า วิตโตรีอาโน  อนุสาวรีย์แห่งชาติในกรุงโรม ประเทศอิตาลี เพื่อถวายพระเกียรติแด่พระเจ้าวิตโตรีโอ เอมานูเอเลที่ 2 กษัตริย์องค์แรกที่ผนวกรวมแว่นแคว้นน้อยใหญ่เข้าด้วยกันจนเป็นประเทศอิตาลีในคริสต์ศตวรรษที่ 19 อนุสาวรีย์นี้ได้รับการยอมรับเป็นหนึ่งในสัญลักษณ์ของชาติอิตาลี บางคนเรียกอนุสาวรีย์แห่งนี้ว่า แท่นบูชาปิตุภูมิ  เพื่อสื่อถึงแท่นบูชาแรกของเทพีโรมา ซึ่งเป็นเพียงส่วนหนึ่งในอนุสาวรีย์

อนุสาวรีย์นี้ใช้เวลาก่อสร้างกว่า 50 ปี เริ่มสร้างในปีค.ศ. 1885 และสร้างแล้วเสร็จในปีค.ศ. 1935 ใช้สถาปัตยกรรมฟื้นฟูคลาสสิก ออกแบบโดยจำลองถึงสภาพดั้งเดิมของจัตุรัสโรมันที่อยู่ใกล้เคียง อนุสาวรีย์แห่งชาติมีความกว้าง 135 เมตร ความลึก 130 เมตร ความสูง 70 เมตรMaria Rosaria Coppola, Adriano Morabito e Marco Placidi, Il Vittoriano nascosto, Ministero per i beni e le attività culturali, 2005, . มีพื้นที่ภายในมโหฬารถึง 717,000 ตารางเมตร ระเบียงด้านบนสุดของอนุสาวรีย์สามารถมองเห็นกรุงโรมได้รอบทิศ สามารถขึ้นไปได้โดยลิฟท์หรือบันได 196 ขั้น
# ชิโปตเล
ชิโปตเล  คือพริกฆาลาเปญโญสุกที่ผ่านการรมควันและอบจนแห้ง ใช้สำหรับปรุงรสอาหาร โดยเป็นพริกที่ใช้เป็นหลักในอาหารเม็กซิโกและอาหารที่ได้รับอิทธิพลจากตำรับอาหารเม็กซิโกอย่างเท็กซ์-เม็กซ์หรืออาหารทางภาคตะวันตกเฉียงใต้ของสหรัฐ ชิโปตเลมาในรูปแบบที่แตกต่างกัน เช่น ชิโปตเลสเอนอาโดโบ (ชิโปตเลตุ๋นในซอสอาโดโบ) เป็นต้น

ชื่อ ชิโปตเล แผลงมาจากคำภาษานาวัตล์ว่า ชีลโปก-ตลี  แปลว่า "พริกรมควัน"Francisco J. Santamaría, Diccionario de mejicanismos (Mexico: Editorial Porrúa, 1978), p. 388. ชิโปตเลมีระดับความเผ็ดร้อนใกล้เคียงกับพริกแอ็สเปอแล็ต, ฆาลาเปญโญ, พริกกัวฆิโย, พริกหยวกฮังการี, พริกแอนะไฮม์ และซอสตาบัสโก
# พริกตาบัสโก
พริกตาบัสโก  เป็นพันธุ์ปลูกพันธุ์หนึ่งของพริกชนิด Capsicum frutescens มีถิ่นกำเนิดในเม็กซิโก เป็นที่รู้จักกันมากที่สุดจากการเป็นวัตถุดิบในซอสตาบัสโกและพริกตาบัสโกดองน้ำส้มสายชู ชื่อพันธุ์พริกตั้งตามชื่อรัฐตาบัสโกของเม็กซิโก

เช่นเดียวกับพันธุ์ปลูกพันธุ์อื่น ๆ ของพริกชนิด C. frutescens ต้นพริกตาบัสโกมีการเจริญเติบโตเป็นพุ่ม โดยในการเพาะปลูกในเชิงพาณิชย์จะมีการตัดแต่งกิ่งเพื่อให้ต้นพริกแข็งแรงขึ้น ผลพริกมีลักษณะเรียว ยาวประมาณ 4 เซนติเมตร เริ่มแรกมีสีเขียวอมเหลืองอ่อน ๆ จากนั้นจะเปลี่ยนเป็นสีเหลืองและส้ม ก่อนจะเปลี่ยนเป็นสีแดงสดเมื่อสุกแก่ พริกตาบัสโกมีความเผ็ดร้อนอยู่ในระดับ 30,000 ถึง 50,000 ตามมาตราสกอวิลล์ เช่นเดียวกับพันธุ์อื่น ๆ ของพริกชนิด C. frutescens ผลพริกตาบัสโกจะยังคงชี้ขึ้นเมื่อสุก แทนที่จะห้อยลงอย่างพริกชนิดอื่นบางชนิด

ต้นพริกตาบัสโกส่วนใหญ่ติดเชื้อไวรัสโมเสกยาสูบในคริสต์ทศวรรษ 1960 พันธุ์ที่มีความทนทานต่อโรค (ตาบัสโกใบเขียว) ไม่ได้รับการนำมาปลูกจนกระทั่งประมาณคริสต์ทศวรรษ 1970
# การคว่ำบาตรโอลิมปิกฤดูร้อน 1980
การคว่ำบาตรโอลิมปิกฤดูร้อน ค.ศ. 1980 เป็นส่วนหนึ่งของจำนวนการกระทำที่ริเริ่มโดยสหรัฐอเมริกาเพื่อเป็นการประท้วงต่อสหภาพโซเวียตเข้ารุกรานอัฟกานิสถาน สหภาพโซเวียตซึ่งได้รับเลือกเป็นเจ้าภาพโอลิมปิกฤดูร้อนในปี ค.ศ. 1980 และกลุ่มประเทศพันธมิตรได้ร่วมมือกันในการคว่ำบาตรโอลิมปิกฤดูร้อน ค.ศ. 1984 ในเวลาอีก 4 ปีต่อมา ณ เมืองลอสแอนเจลิส ซึ่งสหรัฐได้เป็นเจ้าภาพโอลิมปิกฤดูร้อนในปี ค.ศ. 1984
# อาบาเนโร
อาบาเนโร  เป็นพันธุ์ปลูกพันธุ์หนึ่งของพริกชนิด Capsicum chinense ชื่อ อาบาเนโร เป็นคำภาษาสเปนแปลว่า "จากฮาวานา" (เมืองหลวงของประเทศคิวบา)

ผลพริกอาบาเนโรมีลักษณะป้อม ผลที่ยังไม่สุกมีสีเขียวและจะเปลี่ยนสีไปตามระยะการสุกแก่ สีที่พบมากที่สุดคือสีส้มและแดง แต่ผลพริกยังอาจมีสีขาว น้ำตาล เหลือง เขียว หรือม่วงก็ได้ โดยปกติผลสุกจะมีความยาวระหว่าง 2–6 เซนติเมตร (0.8–2.4 นิ้ว)

อาบาเนโรเป็นพริกพันธุ์หนึ่งที่มีความเผ็ดมาก โดยมีหน่วยความเผ็ดสกอวิลล์อยู่ระหว่าง 100,000 ถึง 350,000 ความเผ็ดร้อน รสชาติ และกลิ่นหอมอย่างดอกไม้ของพริกพันธุ์นี้ทำให้มันเป็นส่วนผสมยอดนิยมในซอสพริกและอาหารรสเผ็ดอื่น ๆ
# เฉ่าอัน
เฉ่าอัน Samuel N.C. Lieu and Ken Parry, Manichaean and (Nestorian) Christian Remains in Zayton (Quanzhou, South China). ARC DP0557098  เป็นศาสนสถานแห่งหนึ่งตั้งอยู่ในนครจิ้นเจียง มณฑลฝูเจี้ยน ประเทศจีน เดิมเป็นศาสนสถานของศาสนามาณีกีหรืออาจรู้จักในชื่อลัทธิเม้งก่า ภายหลังจึงถูกแปลงเป็นพุทธสถาน กล่าวกันว่าที่นี่เป็น "วัดมาณีกีที่พรางเป็นวัดพุทธ"Werner Sundermann,  บ้างก็ว่า "เป็นวัดมาณีกีเพียงแห่งเดียวในประเทศจีน"Samuel N.C. Lieu,  และ "เป็นสิ่งก่อสร้างของศาสนามาณีกีที่สมบูรณ์ที่สุด และอยู่รอดมาจนถึงปัจจุบัน"

ค.ศ. 2021 เฉ่าอันได้รับการขึ้นทะเบียนเป็นมรดกโลกโดยยูเนสโก พร้อมกับสถานที่สำคัญอื่น ๆ ในเมืองเฉวียนโจว เพราะเป็นหลักฐานของการแลกเปลี่ยนความคิดและวัฒนธรรมทางศาสนาในช่วงยุคกลางของจีน    

 ประวัติ 
เฉ่าอันถูกสร้างขึ้นกลางคริสต์ศตวรรษที่ 12 ในรัชสมัยจักรพรรดิซ่งเกาจง ปฐมจักรพรรดิแห่งซ่งใต้ เบื้องต้นมีลักษณะเป็นกระท่อมมุงจาก ก่อนก่อสร้างเป็นถาวรวัตถุเมื่อ ค.ศ. 1882 ในรัชสมัยจักรพรรดิยฺเหวียนฮุ่ยจง

ศาสนามาณีกีค่อย ๆ สูญไปจากแผ่นดินจีนในยุคราชวงศ์หมิง ในช่วงศตวรรษสุดท้ายของการดำรงอยู่ของศาสนามาณีกี มีกวีชื่อ Huang Fengxiang กล่าวถึงวัดเฉ่าอันที่ถูกทิ้งให้โรยรา และกล่าวถึงสิ่งที่เกี่ยวข้องกับทางพุทธและเต๋าภายในวัด หาได้กล่าวถึงมาณีกีซึ่งเป็นศาสนาดั้งเดิมของวัดเฉ่าอัน

เหอ เฉียวยฺเหวี่ยน   นักประวัติศาสตร์ชาวเมืองเฉวียนโจว บันทึกชื่อศาลเจ้าบนเขาหฺวาเปี่ยวของศาสนามาณีกีลงใน หนังสือแห่งฝูเจี้ยน  และเขาได้สรุปสิ่งที่เขารู้เกี่ยวกับศาสนามาณีกีไว้ด้วย ถือเป็นหนึ่งในเอกสารเพียงไม่กี่ชิ้นที่กล่าวถึงลัทธิมาณีกีในจีน นายเหอได้บันทึกไว้ว่าในช่วงเวลานั้นอาจยังมีผู้ที่นับถือ "ศาสนาแห่งแสง" อยู่ แต่มีไม่มากนัก

วัดเฉ่าอันถูกบูรณะปรับปรุงเป็นพุทธสถานเมื่อ ค.ศ. 1922 อุทิศแด่บรรพาจารย์ของอินเดียและจีน แต่ต่อมาวิหารนั้นถูกทิ้งให้ทรุดโทรมอีก แซมูเอล เอ็น. ซี. เหลียว (Samuel N.C. Lieu) ระบุไว้ว่าศาสนิกชนในท้องถิ่นเข้าใจว่า คำว่า "หมอหนี"  ที่ถูกจารึกในวัดเฉ่าอัน คือ "[ศากย]มุนี"  ที่หมายถึงพระโคตมพุทธเจ้า ศาสดาในศาสนาพุทธ หลังจากนั้นไม่กี่ปี อู๋ เหวินเหลียง  นักโบราณคดีที่เดินทางไปเฉ่าอัน ก็ได้รับคำอธิบายเช่นนี้จากคนท้องถิ่น

วัดเฉ่าอันขึ้นเป็นมรดกทางวัฒนธรรมที่ได้รับการปกป้องของมณฑลฝูเจี้ยนใน ค.ศ. 1961 และขึ้นเป็นสถานที่สำคัญทางประวัติศาสตร์และวัฒนธรรมแห่งชาติจีนในมณฑลฝูเจี้ยนเมื่อ ค.ศ. 1996

 ระเบียงภาพ
# อัลละฮ์เซอลามัตกันซุลตันมะฮ์โกตา
ประวัติ 
Reuternberg ผู้อำนวยการชมรมวงออร์เคสตราของรัฐเซอลาโงร์ได้รับคำสั่งให้แต่งเพลงชาติสำหรับรัฐเกอดะฮ์ด้วยเงินรางวัล 1,000 ดอลลาร์สหรัฐ เขาแต่งเพลงจนเสร็จในเวลา 25 นาที แผนการสร้างนั้นริเริ่มโดย S.L. Jones ที่ปรึกษาชาวอังกฤษของรัฐเกอดะฮ์

เพลงนี้ได้รับการแต่งเพลงใหม่โดย Tunku Yakob พร้อมกับเพิ่มเนื้อเพลงที่เขียนโดย Hj Mohammad Sheriff Menteri Besar และทำนองเพลงเป็นของ JF. Agustin ในปี พ.ศ.2492

 เนื้อเพลง 
+เนื้อร้องภาษามาเลยคำแปลAllah selamat Sultan Mahkota
 Berpanjangan usia di atas Takhta
 Memelihara ugama Nabi kita
 Negeri Kedah serata-rataพระเจ้าทรงคุ้มครองตำแหน่งสุลต่าน
ประทับบนบัลลังก์ยิ่งยืนนาน
ส่งเสริมศาสนาของศาสดาของเรา
ทั่วรัฐเกอดะฮ์

 แหล่งข้อมูล 

 National Anthems
 Instrumental Anthems
# เมอลากามาจูจายา
เนื้อร้องและทำนองประพันธ์โดย ไซฟูล บาห์รี (Saiful Bahri) ผู้เขียนเนื้อเพลงของเพลงประจำรัฐสลังงอร์ เพลง ดูลียังมาฮามูเลีย 

 เนื้อเพลง 
+เนื้อร้องภาษามาเลเซียคำแปลMelaka Negeri Bersejarah
 Tempat tumpah darah kita
 Dijunjung dengan sepenuh jiwa
 Untuk maju dan jaya
 Rakyat Melaka sudah bersatu padu
 Berikrar taat setia
 Jujur berkhidmat setiap masa
 Melaka Maju Jayaมะละการัฐประวัติศาสตร์ของเรา
 สถานที่ที่เลือดของเราซัดสาด
 ส่งเสริมด้วยจิตวิญญาณของเราอย่างสมบูรณ์
 เพื่อความรุ่งโรจน์และความสำเร็จ
 ประชาชนมะละกาได้รวมกัน
 ประกาศความภักดีและความซื่อสัตย์
 ตอบแทนด้วยความซื่อสัตย์เสมอ
 แห่งรัฐมะละกาของเราตลอดไป

 แหล่งข้อมูล 

 เพลงชาติ mp3
# ทรัสต์โซน
ทรัสต์โซน  เป็นเทคโนโลยีต้นทุนต่ำที่ทำหน้าที่เป็นส่วนขยายความปลอดภัยให้แก่สถาปัตยกรรมชุดคําสั่งและโครงสร้างอาร์ม (ARM) ซึ่งเพิ่มความปลอดภัยให้แก่ชิพอเนกประสงค์ (SoC) โดยการแบ่งหน่วยความจำของไมโครคอนโทรลเลอร์ในชิพเดียวกันออกเป็นสองฝั่ง ซึ่งได้แก่ฝั่งปกติ (normal world) และฝั่งที่มีความปลอดภัยสูง (secure world) โดยแต่ละฝั่งจะไม่สามารถเข้าถึงข้อมูลในหน่วยความจำของกันและกันได้ และสามารถทำงานคู่กันได้อย่างปกติภายใต้ระบบประมวลผลตัวเดียวกัน

โดยปกติแล้ว ระบบปฏิบัติการหลักจะทำงานอยู่ในฝั่งที่มีความปลอดภัยน้อยกว่า มีหน้าที่ประมวลผลโปรแกรมที่มีความเสี่ยงต่ำ ส่วนระบบปฏิบัติการที่เชื่อถือได้จะทำงานอยู่ในฝั่งที่มีความปลอดภัยสูง ซึ่งรับผิดชอบต่อโปรแกรมที่ต้องการเข้าถึงข้อมูลที่มีความเสี่ยงในการถูกโจมตี ระบบตรวจสอบความปลอดภัย (secure monitor) ทำหน้าที่เป็นตัวดูแลและสับเปลี่ยนทั้งสองสถานะ ซึ่งการเปลี่ยนสถานะนั้นสามารถทำได้จากทั้งฝั่งปกติและฝั่งที่มีความปลอดภัยสูง นอกจากนี้ทรัสต์โซนยังได้เพิ่มบิตบางตัวในเรจิสเตอร์เข้าไปใน Advanced Microcontroller Bus Architecture (AMBA) เพื่อควบคุมการเปลี่ยนสถานะ

 คุณลักษณะ 
มีการนำทรัสต์โซนไปประยุกต์ใช้ด้วยเหตุผลดังต่อไปนี้
 เพื่อซ่อนการเข้าถึงต่ออุปกรณ์ต่อพ่วงที่สำคัญจากฝั่งปกติ
 เพื่อสร้างที่เก็บข้อมูลที่ปลอดภัย (secure storage) ที่เข้าถึงได้จากฝั่งที่มีความปลอดภัยสูงเท่านั้น
 เพื่อประมวลผลการเข้ารหัสและชุดคำสั่งอื่นใดซึ่งมีผลต่อความปลอดภัยของระบบ
 เพื่อสร้างเครื่องหมายในพื้นที่บางส่วนของหน่วยความจำระบบเพื่อกำหนดให้พื้นที่ส่วนนี้ไม่อาจเข้าถึงจากส่วนประกอบอื่น ๆ ที่ไม่พึงประสงค์ได้
 เพื่อกำหนดหน่วยความจำสำหรับโปรแกรมที่มีความปลอดภัยสูงโดยเฉพาะ
 เพื่อเพิ่มความสมบูรณ์ของ software stack ป้องกันการแก้ไขข้อมูล
 เพื่อให้ลำดับการบูตระบบมีความปลอดภัยมากขึ้น และทำให้ระบบไม่สามารถถูกเปลี่ยนแปลงหรือแก้ไขในขณะที่ระบบกำลังปิดอยู่

 กรรมสิทธิ์ 

ในทางปฏิบัตินั้น ทรัสต์โซนถือเป็นกรรมสิทธิ์ของ ARM ซึ่งไม่มีการเปิดเผยต่อสาธารณชนถึงระบบภายในและการพัฒนา และยังไม่เป็นที่แน่ชัดว่าระบบดังกล่าวสามารถป้องกันการโจมตีได้กี่ประเภท

เอเอ็มดี ได้ซื้อลิขสิทธิ์และนำเทคโนโลยีทรัสต์โซนเข้ามาประยุกต์ใช้กับ AMD Platform Security Processor ซึ่งปรากฏอยู่ในโปรเซสเซอร์คอร์เท็กซ์เอไฟฟ์ (Cortex-A5) ที่ทำหน้าที่ประมวลผลคำสั่งที่มีความปลอดภัยสูง

ซัมซุงน็อกซ์ (Samsung Knox) ใช้ทรัสต์โซนในการตรวจสอบและเฝ้าระวังการเปลี่ยนแปลงเคอร์เนล ซึ่งมีหน้าที่รับผิดชอบต่อการดูแลบริหารทรัพยากรของระบบ
# ไทม์ไครซิส 5
ไทม์ไครซิส 5  เป็นเกมอาร์เคดแนวไลต์กันชูตเตอร์ที่สร้างโดยบันไดนัมโกะเกม (ภายหลังเป็นบันไดนัมโกะอัมยูสเมนต์) นับเป็นการเปิดตัวครั้งแรกในรอบเก้าปีนับจากไทม์ไครซิส 4 ที่เป็นภาคก่อน โดยเริ่มดำเนินการเมื่อวันที่ 12 มีนาคม ค.ศ. 2015 เกมนี้เป็นเกมสุดท้ายบันไดนัมโกะเกมก่อนเปลี่ยนชื่อบริษัทเป็นบันไดนัมโกะเอนเตอร์เทนเมนต์ในหมวดเอเอ็มของเวลาดังกล่าว

ในภาคห้าของซีรีส์ไทม์ไครซิส หากรวมภาคคู่ขนานจะเป็นผลงานลำดับที่ 8 ของทุกภาครวมกัน ซึ่งมีคำขวัญคือ "เพื่อทำการรักษาเวลา ไปจนถึงการทำลายเวลา" นอกเหนือจากระบบดั้งเดิมที่ซ่อนอยู่เบื้องหลังเพื่อหลีกเลี่ยงการโจมตีและสิ่งกีดขวางของศัตรู ระบบคันเหยียบคู่ (ดับเบิลเพดัลซิสเต็ม) ก็ได้รับการนำมาใช้

โดยโปรดิวเซอร์ โนริฮิโระ นิชิมูระ ได้ให้ความเห็นเกี่ยวกับการสร้างผลงานนี้ว่า "ผมต้องการให้เกมประเภทกันชูตเตอร์ได้รับความนิยมอีกครั้ง"

 เรื่องย่อ 
left|thumb|250px|ไทม์ไครซิส 5 ในระบบเกมอาร์เคด

สามเดือนก่อนเหตุการณ์ของเกม ผู้ตรวจสอบของวีเอสเอสอี (V.S.S.E.) ถูกฆ่าตาย โดยกระเป๋าหิ้วของผู้ตรวจสอบมีข้อมูลเกี่ยวกับคนทรยศภายในตำแหน่งวีเอสเอสอี แต่เนื่องจากการฆาตกรรมผู้ตรวจสอบ กระเป๋าหิ้วใบนั้นก็ไม่เคยกลับไปที่การครอบครองชองวีเอสเอสอีเพื่อดึงข้อมูล ลุค โอนีล และมาร์ก โกดาร์ต จึงได้รับการส่งตัวไปเอากระเป๋าหิ้วคืนมา กับโรเบิร์ต แบ็กซ์เตอร์ ในฐานะผู้ดูแลการเรียกค้นกระเป๋าหิ้ว โดยมีแคทเธอรีน ริชชี ทำหน้าที่เป็นตัวแทนสนับสนุนทางอากาศ ซึ่งเป็นที่น่าสงสัยว่าไวลด์ ด็อก น่าจะเป็นคนนำกระเป๋าหิ้วไปหลังจากที่ผู้ตรวจสอบถูกสังหาร

 ตัวละครหลัก 
 ชื่อ  อักษรคาตากานะ  อักษรโรมัน  รายละเอียด  พากย์โดย ลุค โอนีล ルーク・オニール Luke O'Neil ตัวละครของผู้เล่นคนที่ 1 ผู้ไม่มีความหวาดกลัวต่อสิ่งใด โดมินิก อัลเลน มาร์ก โกดาร์ต マーク・ゴダート Marc Godart ตัวละครของผู้เล่นคนที่ 2 ผู้เงียบขรึม เอริก เคลโซ โรเบิร์ต แบ็กซ์เตอร์ ロバート・バクスター Robert Baxter หัวหน้าภารกิจและผู้ฝึกสอนหนุ่ม จากหน่วยเนวีซีลสหรัฐ สจวร์ต โอ แคทเธอรีน ริชชี キャサリン・リッチ Catherine Ricci เจ้าหน้าที่สนับสนุนการส่งกำลังบำรุงและนักบินเฮลิคอปเตอร์ เธอเป็นสมาชิกอายุน้อยที่สุดของทีม โซเนส สวีเวนส์ ไวลด์ ด็อก ワイルド・ドッグ Wild Dog นักฆ่าในตำนาน พร้อมกับการเป็นหัวหน้าสมาคมที่เรียกว่าองค์การไวลด์ ด็อก ซึ่งปรากฏตัวในซีรีส์ไทม์ไครซิสหลายภาค บิล ซัลลิแวน คีธ มาร์ติน キース・マーティン Keith Martin ในการเปิดตัว มีเพียงชื่อของเขาเท่านั้นที่ปรากฏ จากหน่วยปฏิบัติการพิเศษทางอากาศ ชาลส์ โกลเวอร์ ไวลด์ แฟง ワイルド・ファング Wild Fang ปรากฏตัวในด่านที่ 5 ในฐานะตัวตายตัวแทนของไวลด์ ด็อก แมกซ์เวล พาวเวอส์

 รูปแบบการเล่น 
รูปแบบการเล่นยังคงเอกลักษณ์เดียวกับซีรีส์ภาคก่อน ๆ โดยผู้เล่นใช้ไลต์กันเล็งยิงศัตรูบนหน้าจอ พร้อมหลบกระสุนของศัตรูด้วยการเหยียบแป้นที่อยู่ติดกับพื้น ในภาคนี้ได้เพิ่มแป้นเหยียบซ้ายและขวา ซึ่งสามารถทำให้ตัวละครของผู้เล่นขยับไปด้านข้าง เพื่อโจมตีศัตรูในทิศอื่นได้ ส่วนไลต์กันจะมีปุ่มด้านข้างเพิ่มขึ้น เพื่อให้ผู้เล่นเปลี่ยนอาวุธเป็นปืนพก, ปืนลูกซอง หรือเครื่องยิงลูกระเบิด เกมนี้สามารถเล่นได้สองคนพร้อมกัน บนหน้าจอขนาด 55 นิ้ว"Time Crisis 5" ลงตู้ยุ่นมีนา 2015 เพิ่มแป้นเหยียบไซด์สเต็ป 

 การตลาด 
เกมภาคนี้ เริ่มเปิดให้เล่นในเดือนมีนาคม ค.ศ. 2015 โดยมีเพียง 3 ด่านให้เล่นในช่วงแรก แต่ทางบันไดนัมโกะยืนยันว่าจะทำการเพิ่มด่านมากขึ้นอีกเท่าตัวภายในสิ้นปีดังกล่าว

 การตอบรับ 
เว็บไซต์เกมมิงโดสได้แสดงความสนใจต่อแป้นเหยียบที่เพิ่มขึ้น แต่วิจารณ์ถึงตัวละครที่มีลักษณะเหนือความจริงมากเกินไป อย่างไรก็ตาม ก็ได้ชื่นชมในส่วนของบอส ซึ่งมีรูปแบบการต่อสู้ที่น่าสนใจกว่าภาคก่อน ๆTime Crisis อีกหนึ่งความแหวกแนวของโลกเกมยิงปืนฉบับอาร์เคด
# การล่มสลายชายแดนเยอรมันภายใน
การล่มสลายชายแดนเยอรมันภายใน ได้เกิดขึ้นอย่างรวดเร็วและไม่คาดคิดในเดือนพฤศจิกายน ค.ศ. 1989 พร้อมกับการล่มสลายกำแพงเบอร์ลิน เหตุการณ์นี้ได้นำไปสู่การรวมประเทศครั้งสุดท้ายของเยอรมนีในอีกไม่กี่ปีต่อมา
# การทลายกำแพงเบอร์ลิน
การทลายกำแพงเบอร์ลิน  เมื่อวันที่ 9 พฤศจิกายน ค.ศ. 1989 เป็นเหตุการณ์สำคัญในประวัติศาสตร์โลกซึ่งแสดงถึงการทลายม่านเหล็กและจุดเริ่มต้นการล่มสลายของลัทธิคอมมิวนิสต์ในยุโรปตะวันออกและกลาง การทลายชายแดนเยอรมันภายในเกิดขึ้นหลังจากนั้นไม่นาน การสิ้นสุดสงครามเย็นได้รับการประกาศที่การประชุมสุดยอดมอลตาในสามสัปดาห์ต่อมา และการรวมเยอรมนีอีกครั้งก็เกิดขึ้นในปีต่อมา
# ซอสแมรีโรส
ซอสแมรีโรส  หรือบางแห่งเรียก ซอสค็อกเทล (cocktail sauce) หรือ ซอสอาหารทะเล (seafood sauce) เป็นเครื่องปรุงรสที่มีส่วนประกอบได้แก่ มะเขือเทศ มายองเนส ซอสวุร์สเตอร์เชอร์ น้ำมะนาว และพริกไทย ใช้ทานคู่กับอาหารทะเล โดยเฉพาะกุ้ง"Prawn cocktail with Marie Rose sauce by John Torode, from From Celebrity MasterChef, accessed 2018 ซอสนี้เริ่มแพร่หลายช่วงคริสต์ทศวรรษที่ 1960 โดยแฟนนี คราด็อก เชฟชาวบริติช

ถึงแม้ว่าคราด็อกจะได้ชื่อว่าเป็นผู้ที่ทำให้ซอสแพร่หลาย แต่สูตรของซอสแมรีโรสมีมาก่อนหน้านั้น โดยในปี 1956 คอนสแตนซ์ สปรายเผยแพร่สูตรโทเมโทไอซ์ ซึ่งประกอบด้วยเนื้อมะเขือเทศและมายองเนส ใช้เป็นซอสพื้นฐานสำหรับเมนูค็อกเทลกุ้ง ขณะที่สหรัฐก็มีซอสลักษณะคล้ายกันแต่ประกอบด้วยฮอสแรดิชและซอสมะเขือเทศ ใช้เสิร์ฟกับเมนูกุ้งเช่นกัน โดยมีการตั้งข้อสังเกตว่าซอสของสหรัฐอาจเป็นซอสต้นแบบของซอสแมรีโรส ด้านที่มาของชื่อแมรีโรสยังไม่เป็นที่ชัดเจน แต่เชื่อว่าเกี่ยวข้องกับเรือแมรีโรส เรือรบในรัชสมัยพระเจ้าเฮนรีที่ 8 แห่งอังกฤษ อย่างไรก็ตาม กองทุนแมรีโรสได้ปฏิเสธความเกี่ยวข้องนี้
# ฆาลาเปญโญ
ฆาลาเปญโญ  หรือ กัวเรสเมญโญ  เป็นชื่อพันธุ์พริกประเภทฝักขนาดกลาง โดยเป็นพันธุ์ปลูกพันธุ์หนึ่งของพริกชนิด Capsicum annuum ชื่อ ฆาลาเปญโญ เป็นคำภาษาสเปนแปลว่า "จากฮาลาปา" (Xalapa) เมืองหลวงของรัฐเบรากรุซในเม็กซิโกซึ่งเป็นสถานที่ปลูกพริกดั้งเดิม ส่วนชื่อ ฮาลาปา มีต้นกำเนิดจากภาษานาวัตล์อีกทอดหนึ่ง โดยประสมขึ้นจากรากศัพท์ ชาลลี  แปลว่า "ทราย" และ อาปัน  แปลว่า "แหล่งน้ำ"

ผลฆาลาเปญโญที่สุกแล้วจะห้อยลงมา มีความยาว 5–10 เซนติเมตร (2–4 นิ้ว) ผิวแน่นและเนียนเรียบ กว้าง 25–38 มิลลิเมตร (1.0–1.5 นิ้ว) แต่ละผลอาจมีระดับความเผ็ดแตกต่างกันไป แต่จะมีหน่วยความเผ็ดสกอวิลล์อยู่ระหว่าง 3,500 ถึง 3,600 โดยทั่วไปนิยมนำพริกพันธุ์นี้มาดองและบริโภคขณะที่ผลยังเป็นสีเขียว แต่บางครั้งก็ปล่อยให้ผลสุกเต็มที่จนเปลี่ยนเป็นสีแดง ส้ม หรือเหลือง ฆาลาเปญโญมีผลใหญ่กว่าและมักมีความเผ็ดน้อยกว่าพริกเซร์ราโนซึ่งมีลักษณะใกล้เคียงกัน สถาบันพริกในสหรัฐเป็นที่รู้จักจากการพัฒนาฆาลาเปญโญให้มีสีสันต่าง ๆ